《题小鸾所居疏香阁（三首） 次季女琼章韵》
明代·沈宛君

几点催花雨，疏疏入画楼。
推帘望远墅，烂锦盈汀洲。
昨夜碧桃树，凝云缀不流。
朝来庭草色，挹取暗香浮。
飞琼方十五，吹笙未解愁。
次第芳菲节，清吟知未休。

作者简介：（1590—1635）苏州府吴江人，字宛君。山东副使沈珫之女，工部郎中叶绍袁之妻。工诗词，生三女皆能诗，母女相与题花赋草。因女死神伤而卒。绍袁集妻女之作，编为《午梦堂十集》。